Title: Zxczxc
Author: Karol Bergmann
Last saved by: maria.kupkova
Company: FEI

Správa zo zahraničnej pracovnej cesty
1.  Účastník ZPC:
 	
Titul, meno a priezvisko:   	Mgr. Róbert Korec

Pracovisko:                         	O OPV, SEZ 
                                            	MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca, odbor pre OPV , SEZ
Funkcia:                                manažér programovania pre OPV Vzdelávanie
Znalosť jazykov:                	AJ, RJ
Ďalší účastníci:             	-

2.  Zahraničná pracovná cesta:

Štát:                                     	Rumunsko
Mesto:                                 	Bukurešť
Vykonaná v dňoch:             	11. - 13. október 2010
Prijímajúca organizácia:    	Európska komisia, Brusel
Účel cesty:                            	High Level Meeting: Contribution of EU funds to the integration of Roma  
Spôsob financovania:    	pobytové a cestovné hradilo MŠVVaŠ SR z prostriedkov technickej pomoci OPV

3.  Rámcový program pobytu:

11. 10. 2009	10:25	Odlet z Viedne - Schwechat
	12:55	Prílet do Bukurešti

12. 10. 2009      9:00 – 9:30  László Andor -európsky komisár pre zamestnanosť, sociálne veci a inklúziu
9.30-10.00 – Johannes Hahn – európsky komisár pre regionálnu politiku
10.00 – 10.30  Markó Béla – podpredseda vlády 
10.30 – 11.00  Nicolae Paun – poslanec rumunského parlamentu
11.00 – 11.30  Lívia Járóka – poslankyňa EP
11.30 – 12.00 Marian-Jean Marinescu – poslanec EP
12.00 – 12.30 Oana Niculescu-Mizil – poslanec rumunského parlamentu
14.30 – 18.00  paralelné pracovné skupiny: 1. Európsky sociálny fond, 2. Európsky fond regionálneho rozvoja + Kohézny fond a 3. Rozvoj vidieka a inklúzia Rómov
18.00 – 18.30  zhrnutie záverov pracovných skupín 

13. 10. 2009	   9:30 – 10.00	Rudolf Niessler – DG Regio
	 10:00 – 10.30       Zástupca World Bank
 10:30 – 11:00       Diskusia so zástupcami RO pre ESF
                            13:40                    Odlet z Bukurešti         
                            16.30                    Príchod do Bratislavy

4.  Stručný priebeh rokovaní, resp.  študijného pobytu:

V prvý deň vystúpili v úvode vysoký predstavitelia Európskej komisie a rumunskej vlády ako aj zástupcovia riadiacich orgánov (ďalej len „RO“) zodpovedných za čerpanie štrukturálnych fondov (ďalej len „ŠF“) v oblasti podpory marginalizovaných rómskych komunít (ďalej len "MRK") a realizátori úspešných projektov.
Európsky komisár pre zamestnanosť, sociálne veci a inklúziu zdôraznil dôležitosť prebiehajúcej konferencie povzbudzujúc všetkých zainteresovaných aktérov v Rumunsku a EÚ na efektívnejšie a rýchlejšie využitie disponibilných finančných prostriedkov na pomoc rómskej komunite.
Poslanec Európskeho parlamentu Marian-Jean Marinescu poznamenal, že v mnohých prípadoch ide viac o neochotu vlád a nedostatok politickej vôle v oblasti pomoci MRK ako o nedostatok finančných prostriedkov alokovaných na riešenie inklúzie Rómov.
Poslankyňa Európskeho parlamentu Lívia Járóko poukázala na potrebu holistického (komplexného) riešenia sociálnej inklúzie MRK a tiež na nedostatok administratívnych kapacít a expertízy, najmä na strane mimovládneho sektora zaoberajúceho sa danou témou.
Poslankyňa rumunského parlamentu Oana Niculescu-Mizil poukázala na nefunkčnosť Národnej rómskej agentúry a na nedostatok vôle nachádzať riešenia resp. nerozpoznanie diskutovanej problematiky ako priority na strane rumunskej vlády.
Nicolae Paun, poslanec rumunského parlamentu, poukázal na veľkú dôležitosť vzdelávania rómskych detí a na fakt, že iba 0,5% z nich sa dostane na štúdium v terciárnom stupni vzdelávania. Taktiež sa zameral vo svojom príspevku na prekážky pri využívaní podpory ŠF v Rumunsku, pričom uviedol, že administratívne postupy na strane poskytovateľov prostriedkov sú príliš náročné a pre prijímateľov podpory ide o náročné bremeno v čerpaní pomoci. Ďalším veľkým problémom je vysoká miera korupcie v Rumunsku a nízka úroveň odbornosti a expertízy na strane mimovládnych organizácií. V rámci možných riešení uviedol, že je potrebné viesť dlhodobú kampaň na zmenu negatívnych postojov majority voči Rómom, pretože inklúzia nebude možná ak sa nezmení rozšírený anti-cigánsky postoj verejnosti.
V druhý deň vystúpil medzi inými Rudolf Niessler s DG Regio a upriamil pozornosť na nízke až nulové doterajšie využitie alokovaných prostriedkov v oblasti infraštruktúrnych projektov  v Rumunsku.  
Zástupca Svetovej banky predstavil základné závery a výstupy z projektu, ktorý zamerala SB na rómsku exklúziu a straty ňou spôsobené na národných ekonomikách (www.worldbank.org/Roma). Z výsledkov výskumu vyplýva, že je nevyhnutné zlepšiť výstupy rómskej populácie, ktorá je vo veku kedy by mala byť zapojená do zamestnania prostredníctvom aktivačných programov na trhu práce. Ďalej je potrebné zlepšiť školskú pripravenosť rómskych detí, zvýšiť percento rómskych žiakov končiacich sekundárne vzdelávanie a v neposlednom rade je nevyhnutné dôsledne hodnotiť implementované programy na zistenie takých, ktoré sú efektívne pre zlepšenie situácie.
V diskusii so zástupcami RO pre ESF a účastníkmi konferencie sa uvádzali problémy, ktoré vyústili do nízkeho čerpania a zároveň sa hľadali možné riešenia na zlepšenie stavu. Ako možné riešenie sa ukazuje intenzívnejšia komunikácia medzi implementačnými orgánmi (poskytovateľmi pomoci) na jednej strane a prijímateľmi (realizátormi projektov) na strane druhej prostredníctvom uskutočňovania zasadnutí zmiešaných skupín hľadajúcich riešenia. Ďalej sa poukázalo na zložitosť administratívnych procedúr a potrebu ich zjednodušovať v zmysle aktuálneho nariadenia EK.

Dôležitým aspektom na zabezpečenia efektívneho využitia prostriedkov ŠF na riešenie sociálnej inklúzie MRK je implementácia integrovaných projektov spájajúcich aspekt vzdelávania, zamestnanosti, zdravia a infraštruktúry.
Účastníci požadovali aby RO zabezpečil čerpanie prostriedkov technickej pomoci nie len na úrovni RO/Sprostredkovateľských orgánov pod RO, ale aj na školenia potenciálnych žiadateľov a prijímateľov. RO bol kritizovaný za pomalé postupy pri schvaľovaní žiadostí a následnom čerpaní finančných prostriedkov. RO poukázal na nedostatok ľudských zdrojov a kapacít a potreby ich navýšenia, čo si vyžaduje rozhodnutia na vládnej úrovni.

5.  Odporúčané závery:

Pre MŠVVaŠ SR ako RO pre OP Vzdelávanie je dôležité byť pravidelne informovaný a zapojený do práce rôznych diskusných a pracovných skupín najmä v oblasti vzdelávania. V budúcom roku (pravdepodobne v máji) SR bude postavená pred úlohu zorganizovať podobnú konferenciu, čo si bude vyžadovať zapojenie všetkých relevantných partnerov do jej priebehu. Účasť na konferencii v Rumunsku bola dobrou skúsenosťou s možnosťou všimnúť si dobré, ale aj horšie stránky jej organizácie. Obdobná konferencia v SR by na základe tejto skúsenosti mala byť uskutočnená nie počas dvoch dní rokovania a dvoch dodatočných dní strávených v regiónoch, ale bude účelnejšie ak sa po prvom dni strávenom rokovaním za stolom presunú účastníci počas druhého dňa do regiónov na návštevu úspešných projektov. Prezentácie počas prvého dňa by bolo vhodné čo do kvantity zredukovať ponechajúc väčší priestor na interaktívnu diskusiu zúčastnených partnerov.

6.   Prehľad prinesenej dokumentácie a miesto jej uloženia

Prinesená dokumentácia je k dispozícii u účastníka ZPC.

7.   Osobitne vyhodnotený očakávaný prínos ZPC
Účasť na seminári bude jednoznačne prínosom pre Riadiaci orgán pre OPV, ktorý v rámci OP Vzdelávanie má vyčlenenú veľkú časť na riešenie problematiky MRK, vrátane integrácie rómskych detí do štandardného vzdelávacieho systému. Skúsenosti získané môžu prispieť k úspešnému uskutočneniu obdobného stretnutia v SR v budúcom roku.

8.    Spôsob zverejnenia výsledkov ZPC, prenos získaných informácií
Správa zo ZPC bude štandardne zverejnená na internetovej stránke MŠVVaŠ SR a interne v rámci zdieľaného adresára na odbore pre OPV.

Súhlasím so zverejnením správy na internete

Správu vypracoval: Mgr. Róbert Korec, OOPV
Dátum: 21.10.2010
Správu schválil:  Mgr. Roderik Klinda, GR SEZ
 
Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme predložiť na Sekciu medzinárodnej spolupráce MŠVVaŠ SR.